सितम्बर का महीना नागौर के लिए महत्वपूर्ण रहेगा क्योकि 12 सितम्बर को परबतसर में ही कांग्रेस की संभाग स्तर की रैली होनी है। ऐसे में सारी नजरे ज्योति मिर्धा पर टिकी है कि क्या इस रैली में वो अपने पत्ते खोलती है या नही। ज्योति मिर्धा भले ही अपने पत्ते आखिर तक छिपा कर रखे पर उन्हे एक बात अपने समर्थकों को खुल कर बतानी होगी कि वे राजनीति की रेस का लंबा घोड़ा साबित होना चाहती है या फिर अपनी विरासत के बल पर सही मौके पर चौका लगाने में विश्वास रखती है। नागौर राजस्थान की राजनीति की धुरी है औऱ जब बात राजनीति की हो तो नागौर के लोग उडती चिड़िया के भी पर गिनने में माहिर है। ऐसें में सही समय पर सही निर्णय ही लूणी के पानी को अरब सागर तक ले जा सकता है।